دونیا-دا اپیدمی دن اؤلنلرین سایی 281 مینی، یولوخان‌لارین سایی 4 میلیون 162 مینی، ساغالان‌لارین سایی ایسه بیر میلیون 468 مینی کئچیب.
پاندمی‌نین مرکزینه چئوریلن امریکا-دا "کووید-19" ویروسون‌دان اؤلن‌لرین سایی‌نین ان یوکسک اولدوغو نیویورک-دا 27 مارس دان بری دیر ان آشاغی اؤلوم حالی قئیده آلینیب. سون 24 ساعاتدا 207 نفرین ویروس‌دان حیاتینی ایتیردیگی ایالت ده 521 نفرده ایسه ویروس آشکارلانیب.
اپیدمی‌نین آوروپا‌-داکی مرکزی اولان اینگیلتره-‌ده "کووید-19" سببیله حیاتینی ایتیرن‌لرین سایی سون بیر گونده 269 آرتا‌راق 31 مین 855-ا چاتیب.
عینی مودتده 3 مین 923 یئنی یولوخما آشکارلانیب، بونونلا دا اؤلکه‌ده ویروسا یولوخان‌لارین سایی 219 مین 183-ا یوکسلیب.
باش ناظیر بوریس جانسونون خالقا مراجعتینده اعلان ائتدیگی یئنی نوع کروناویروس محدودیت‌لرینی یومشالتما قراری مشق اوچون باییرا چیخما سایی‌نین آرتاریلماسی ایله تیکینتی و کارخانا ایشچی‌لری کیمی ائودن ایشلمک ایمکانی اولمایان اینسان‌لارین ایشلمه‌سینه ایجازه وئرمکله محدود قالیب.
ایتالیا-دا "کووید-19" ویروسون‌دان اؤلن‌لرین سایی سون 24 ساعاتدا 165 نفر آرتا‌راق 30 مین 560-ا، آکتیو "کووید-19" اینفکسیونونا یولوخما حادثه‌لری‌نین سایی 518 آزالا‌راق 83 مین 324-ا چاتیب.
باش ناظیر جوزپه کونته " Corriere della Sera" قزئتینه آچیقلاماسیندا نؤبتی آیلارین ایتالیا‌لی‌لار اوچون چتین اولاجاغینی، آنجاق یای آیلاری‌نین "کووید-19" سببیله قرنطینه ده کئچمه‌یه‌جگینی، هر کسین دنیزه و یا داغا گئده بیله جگینی سؤیله‌ییب.
فرانسا‌-داکی اپیدمی سببیله حیاتینی ایتیرن‌لرین سایی سون 24 ساعاتدا 70 نفر آرتا‌راق 26 مین 380 نفره چاتیب، ویروس آشکارلانان‌لارین سایی 209 نفر آرتا‌راق 210 مین 728-ا یوکسلیب.
فرانسا-دا اؤلوم سایی‌نین گونده‌لیک آرتیمی 17 مارس‌دان بو یانا ان آشاغی سویه‌ده‌دیر. اؤلکه‌ده "کووید-19" پاندمیسی ایله علاقه‌دار گؤرولن تدبیرلر بو گون‌دن اعتباراً تدریجا قالدیریلیر.
آلمانیا-دا یولوخوجو خسته‌لیک‌لر ساحه‌سینده تدقیقات‌لار آپاران روبرت کوخ انستیتو (RKI) یئنی نوع کروناویروسون یولوخما نیسبتی‌نین اؤلکه‌ده 0،65-دن 1،1-ا یوکسلدیگینی بیلدیریب. بونون ناراحات‌لیق دوغوردوغو بیلدیریلن آچیقلامادا سوسیال فاصله، ماسک تاخماق کیمی قاباقلایجی تدبیرلره رعایت ائدیلمه‌لی اولدوغو وورغولانیب. باش ناظیرآنگلا مرکل آوریلین 15-ده کئچیردیگی مطبوعات کنفرانسی زامانی خبردارلیق ائتدی کی، یولوخما نیسبتی 1،1-ا یوکسله‌جگی و بو سویه‌ده قالاجاغی تقدیرده ساغلیق سیستمی‌نین اوکتب آییندا توتومونو کئچه‌جک.
چکیا جمهوریتینده اؤلن‌لرین سایی 276، ویروسا یولوخان‌لارین سایی ایسه 8 مین 95 اولوب.
لهستان-دا اپیدمی سببیندن اؤلن‌لرین سایی 791-ا، یولوخان‌لارین سایی ایسه 15 مین 821-ا یوکسلیب. صربیستان-دا  ویروس سببیندن 215 نفر اؤلوب، یولوخما حال‌لاری‌نین سایی 10 مین 114-ا چیخیب.
بیر سیرا دیگر آوروپا اؤلکه‌لرینده ایتکی‌لرین سایی بئله‌دیر:
سوئیس 1830 ، پورتوقالیا مین 135، سوئد 3 مین 225، اوتریش 618، رومانیا 952، دانیمارکا 529، فینلاندیا 267، ماجاریستان 413، کوروواسی 90، ایسلوونیا 102، بوسنی و هرزگوین 107، قوزیی مقدونیه 91.
گونئی امریکا اؤلکه‌سی برزیلیا-دا سون 24 ساعاتدا یئنی نوع کروناویروس اپیدمیسی سببیله 496 آدام اؤلوب. اؤلکه‌ده "کووید-19" ویروسونا توتولان‌لارین سایی 6 مین 670 آرتا‌راق 162 مین 699-ا چیخیب.
